
CAPITOLUL XXIII 
 
PENTRU ACEASTA, CA TOTDEAUNA SE CADE SA NE TREZIM 
 
1) Povestesc unii despre un batran, ca sezand in chilie, a venit la dansul noaptea un frate 
si l-a auzit inauntru sfatuindu-se cu cineva si zicand : o, raule, pana cand ? Du-te de la 
mine. Vino incoace, iubite . Intrand fratele, i-a zis : parinte, cu cine graiai ? Si i-a raspuns 
: gandurile cele rele le goneam, iar pe cele bune le chemam. 
 
2) Zis-a un batran : omul cel ce are in tot ceasul inaintea sa moartea, biruieste slabirea 
sufletului. 
 
3) Zis-a iarasi : aurul sau argintul de il va pierde cineva, poate in locul lui sa afle altul. 
Dar vremea pierzand-o, alta nu va mai putea afla in locul ei. 
 
4) Venit-a odinioara un batran la alt batran. Si vorbind ei, a zis unul : eu am murit lumii. 
I-a raspuns celalalt : sa nu nadajduiesti in tine, frate, pana cand vei iesi din trup, ca desi 
zici tu ca ai murit lumii diavolul este viu. 
 
5) Zis-a un batran : ostasul sau vanatorul iesind la razboi nu se mai ingrijeste de nimic, 
daca se va rani sau va scapa, si amandoi numai de sine se ingrijesc. Asa se cade si 
calugarului sa fie. 
 
6) Zis-a un batran : precum nimeni nu poate nedreptati pe cel ce sade aproape de imparat, 
asa si satana nu poate sa ne strice nimic noua, de va fi sufletul nostru aproape de 
Dumnezeu. Caci Dumnezeu zice : apropiati-va de Mine si Eu ma voi apropia de voi ! 
Cand ne raspandim cu mintea totdeauna, lesne rapeste vrajmasul sufletul nostru cel 
ticalos si il pogoara in patimile necuratiei. 
 
7) Graiau batranii : trei puteri ale satanei sunt care merg inaintea a tot pacatul : uitarea, 
neingrijirea si pofta. Daca vine uitarea, se naste neingrijirea si negrija naste pofta. Cel ce 
nu este in uitare, nu cade in negrija, iar cel ce nu cade in negrija, nu ajunge la pofta si cel 
ce nu pofteste, nu cade niciodata de la darul lui Hristos. 
 
8) Zis-a un batran : deprinde-te cu tacerea si nu te ingriji de nimic ! Ia aminte la 
invatatura ta, culcandu-te si sculandu-te cu frica lui Dumnezeu si nu te vei teme de 
naravurile tale cele necurate ! 
 
9) Zis-a un batran catre un frate : diavolul este vrajmasul, iar tu esti casa. Deci, vrajmasul 
nu inceteaza sa arunce in casa ta orice afla, toata rautatea turnand-o. Insa tu sa nu te 
lenevesti ci sa maturi afara tot. Dar de te vei lenevi, se va umple casa ta de toata necuratia 
si dupa aceea nu vei mai putea intra in ea. Ci, indata ce arunca el, matura si va fi casa ta 
curata, cu darul lui Hristos. 
 
10) Zicea unul din batrani : cand se acopera ochii boului, atunci el se suceste si umbla in 
randuiala, iar de nu ii acoperi ochii, nu se supune. Asa si diavolul : de va apuca sa inchida 
ochii omului, il duce la tot pacatul, iar de se vor lumina ochii lui, lesne va putea scapa de 
mestesugurile vicleanului. 
 
11) Povestit-au unii ca in muntele lui Antonie sedeau sapte frati si pe vremea curmalelor 
pazeau pe rand, sa alunge pasarile. Si era acolo un batran, care cand ii venea ziua, striga : 
fugiti de aici, gandurile mele cele dinauntru si pasarile cele din afara. 
 
12) Povestesc unii despre un batran, ca tragea sa moara in Schit si i-au inconjurat fratii 
patul si iertandu-l, au inceput sa planga. Iar el deschizandu-si ochii, a ras, si iarasi a ras. A 
ras si a treia oara. Si l-au rugat fratii, graind : ce este, parinte, ca noi plangem si tu razi ? 
El le-a raspuns : radeam pentru ca va temeti toti de moarte si am mai ras pentru ca nu 
sunteti gata. A treia oara am ras ca de la osteneala merg la odihna. Si indata a adormit 
batranul. 
 
13) Spunea ucenicul unui batran iscusit : candva mergand noi se cam oprea batranul si i-
am zis : parinte, mai mergi macar un pic. Si mi-a raspuns : oare, nu auzi ca ingerii canta 
in ceruri ? Iar noi nu ne trezim, pentru ca a zis parintele Antonie : nu se cade monahului 
sa se ingrijeasca de nimic, decat pentru mantuirea sufletului sau. 
 
14) Zis-a un batran : de la mic pana la mare, tot ce facem, sa privim la roada lor ce o vor 
naste : ori cu gandul, ori cu lucrul. 
 
15) Doi filosofi au mers la un batran si l-au rugat sa le spuna un cuvant de folos. Dar 
batranul tacea. Iarasi i-au zis filosofii : nu ne spui, parinte, nimic ? Atunei le-a raspuns 
batranul : ca sunteti iubitori de vorba, iar nu filosofi adevarati, stiu si va spun pana cand 
va veti invata a vorbi, nestiind ce graiti. Aceasta sa va fie filosofia : sa va deprindeti 
pentru cele de moarte si pentru liniste si sa va paziti pe voi cu tacere. 
 
16) Un batran oarecare sedea la Tebaida intr-o pestera si avea un ucenic iscusit. Si avea 
obicei batranul, seara, sa-l sfatuiasca cele de folos si dupa sfatuire facea rugaciune si-l 
slobozea sa doarma. Odata insa niste mireni cucernici, care stiau nevointa cea multa a 
batranului, s-au intamplat de au venit la el si i-au facut mangaieri. Si dupa ce s-au dus, a 
sezut iarasi batranul seara dupa obicei, sfatuindu-l pe frate si in timp ce vorbea cu el, a 
adormit. Iar fratele a asteptat sa se trezeasca batranul si sa-i faca rugaciune. Dar, mult 
sezand si nedesteptandu-se batranul, s-a suparat si nu s-a dus. Si a suferit asa de sapte ori 
la rand, suparandu-se si impotrivindu-se si nu s-a dus. Apoi, trecand o vreme din noapte, 
s-a desteptat batranul si vazandu-l pe ucenic sezand, i-a zis : nu te-ai dus pana acum ? Iar 
el a zis : nu, ca nu m-ai slobozit, parinte. Si a zis batranul : pentru ce nu m-ai desteptat ? 
I-a raspuns fratele : nu am indraznit sa te misc, ca sa nu iti stric somnul. Asa, au citit 
pravila cea de dimineata si dupa sfarsitul ei, l-a slobozit batranul pe frate si sedea singur. 
Atunci a fost rapit si iata cineva si arata lui un loc slavit, cu un scaun stralucit in el si 
deasupra scaunului sapte cununi stralucitoare. lar el l-a intrebat pe cel ce i le arata : ale 
cui sunt acestea ? Si i-a raspuns acela : ale ucenicului tau, si locul si scaunui i le-a daruit 
Dumnezeu pentru ascultarea lui, iar cele sapte cununi in noaptea aceasta le-a luat. Deci, 
venindu-si in sine batranul, l-a chemat pe frate si i-a zis : spune-mi, ce-ai facut in noaptea 
aceasta ? Iar el a raspuns : iarta-ma, parinte, dar nimic n-am facut ! Batranul, socotind ca 
smerindu-se nu marturiseste, i-a zis : nu te slobozesc de nu-mi vei spune ce-ai facut, sau 
ce-ai gandit in noaptea aceasta ! Fratele, nimic stiind sa fi facut, nu avea ce sa-i zica. Si i-
a zis parintelui : parinte, nimic nu am facut decat aceasta : ca suparat fiind de ganduri de 
sapte ori, sa ma duc fara de slobozenia ta, nu m-am dus. Iar batranul auzind, a inteles ca 
de cate ori s-a luptat impotriva gandului, a primit cununa de la Dumnezeu. Si fratele 
nimic din cele ce a vazut nu i-a spus. Dar pentru folos le-a povestit acestea la barbati 
duhovnicesti, ca sa cunoastem ca si pentru mici osteneli ne daruieste noua Dumnezeu 
cununi stralucite. Sa ne mai invatam si a cere cu osardie rugaciunile parintilor si sa nu 
indraznim sa facem ceva, sau catusi de putin sa ne despartim de ei, fara blagoslovenie. 
